(1863) Deen at ende dranc ende sprac ende louch , Ende dander weende om ongevouch ; Deen wiec , dander sliep ; Teenen uutgane haer verduwen liep .Deen staerf ende daernaer Levede dander wel drie jaer , Onthier ende datse maecte cranc Beede die last entie stanc , Ende soe mede oec bleef doot .Dit sonderlinge wonder groot , Entie comeete diemen sach , Wildemen seggen updien dach , Dat Normendien ende Ingelant , Die waren in twier heren hant , Bediedde , dat in eenen strijt Een here wan up ene tijt .